wickkiey/tamil-wikipedia-chunked huggingface dataset:
# பாது (திருவிழா)

**பாது** என்பது தெற்கு வங்காளத்தில் கொண்டாடப்படும் சமூக விழாவாகும். பெங்காலி நாட்காட்டியில் ஐந்தாவது மாதமான பத்ராவின் முதல் நாளிலிருந்து இந்த திருவிழா தொடங்கி அம்மாத இறுதி வரை தொடர்கிறது.  
பஞ்சகோட்டின் பத்ராவதி (பத்ரேஸ்வரி என்றும் அழைக்கப்படும்) இளவரசி மாயமாக மறைந்த கதைப்படியே இவ்விழா கொண்டாடப்படுகிறது. பத்ராவதியின் பக்தர்கள் அவளது உருவத்தை உருவாக்கி அதன் முன் மாதம் முழுவதும் பாடி ஆடுவார்கள். பத்ராவின் கடைசி நாளில், அவர்கள் ஆற்றங்கரையில் கூடி, உருவ சிலையை தண்ணீரில் கரைப்பார்கள். தொழில்முறை பாடகர்கள் மட்டுமல்லாது ஆர்வமுள்ள யாவரும் பாடல்களைப், முக்கியமாக திருமணத்தை மையமாகக் கொண்டுள்ள பாடல்களை பாடுவது திருவிழாவின் முக்கிய சடங்காகும். கொண்டாட்டங்களில் கண்காட்சிகள் மற்றும் கலாச்சார நிகழ்ச்சிகள் அடங்கும்.
# பாது (திருவிழா)

## நடைப்பெறும் இடம்

மேற்கு வங்காளத்தின் புருலியா, பாங்குரா, பிர்பூம் மற்றும் பர்தாமான் மற்றும் ஜார்கண்டின் ராஞ்சி மற்றும் ஹசாரிபாக் போன்ற மாவட்டங்களில் விமரிசையாக இந்த பாது திருவிழா பெரும்பாலும் கொண்டாடப்படுகிறது..
# பாது (திருவிழா)

## நாட்டுப்புறவியல்

பாது திருவிழாவின் தோற்றம் பற்றி பல புராணக்கதைகள் உள்ளன. அவற்றில் மிகவும் பிரபலமானது இளவரசி பத்ரேஸ்வரி எனப்படும் பாதுவைப் பற்றியது, அவர் லட்சுமி தேவியின் உருவகமாக கருதப்படுகிறாள்.லாரா என்னும் கிராமத்தைச் சேர்ந்த மோரல் என்பவரால் வத்ராமா என்ற இடத்தில் கண்டெடுக்கப்பட்ட பெண்குழந்தையை மோரலும் அவரது மனைவியும் பத்ராவதி என்று பெயரிட்டனர். அவளுக்கு பாது என்ற புனைப்பெயரும் உண்டு. அழகாகவும் அறிவாகவும் வளர்ந்த பத்ரேஸ்வரியைப் பற்றி கேள்விப்பட்ட காசிபூரின் (புருலியா மாவட்டத்தில் உள்ள) மன்னரான நீலமணி சிங் தத்தெடுத்து வளர்க்க விரும்பினார்..  
ஆனால் அவளுக்கும் அவளது வளர்ப்பு பெற்றோருக்கும் அவ்வாறு தத்து கொடுக்க விருப்பமில்லாததால், அவளை இளவரசி என்று ஊர் முழுவதும் அறிவித்தான். பதினாறு வயதான போது, பாது பக்கத்து கிராமத்தில் உள்ள ஒரு மருத்துவரின் மகனான அஞ்சன் என்பவரைக் காதலித்தார். அதனை ஏற்காத மன்னனோ, அஞ்சனை ஒரு அடையாளம் தெரியாத இடத்தில் சிறையில் அடைத்தான். பாது தனது இரண்டு தோழர்களுடன் ராச்சியம் முழுவதும் பயணம் செய்து சிறைச்சாலைகளுக்கு அருகில் அவளது காதலைப் பற்றி பாடினார், அப்படியாக அஞ்சன் தனது குரலைக் கேட்பார் என்று நம்பி பல்வேறு சோக பாடல்களை பாடினார். இவ்வகை பாதுவின் பாடல்கள் என்று கூறப்படுகிறது. ஒரு நாள், உள்ளம் உருகும் பாதுவின் பாடலைக் கேட்ட மன்னனின்உள்ளம் உருகி, அஞ்சனை விடுவித்தான். மேலும் திருமணத்திற்கும் ஒப்புக்கொண்டான்..  
ஆனால் எதிர்பாராத விதமாக வரும் வழியில் அஞ்சன் கொள்ளையர்களால் கொல்லப்பட்டார். தனது காதலன் இறந்த துக்கத்தால் பாதிக்கப்பட்ட பாது யாருக்கும் தெரியாமல் மறைந்துவிட்டதாக நம்பப்படுகிறது..  
இளவரசி பாது பாடியதாக நம்பப்படும் பாடல்களை அடிப்படையாகக் கொண்டதே இந்த பாது திருவிழாவில் பாடப்படும் பாடல்களாகும்.
# பாது (திருவிழா)

## பாடல்கள்

பாது கான், பாது திருவிழாவின் பிரிக்க முடியாத பகுதி கிராமப்புற சமுதாயத்தின் வண்ணங்களை பிரதிபலிக்கிறது. பாது திருவிழாவின் முக்கிய அங்கமே இந்த பாது கான் (பாடல்)கள்தான், கிராமப்புற வாழ்க்கையின் அனைத்து சாயல்களைக் காட்டும் விதத்திலும், இளம்பெண்களின் அன்பை சித்தரித்து தன்னிச்சையாக எழுதப்பட்ட பாடல்களே பாது பாடல்கள் என பாடப்படுகின்றன. இது பர்த்வான், பாங்குரா மற்றும் மிட்னாபூர் ஆகிய இடங்களில் மிகவும் பிரபலமாக இருந்தது. ஆனால் பிர்பூமில் இந்த தனித்துவமான வகைப்பாடல்கள் தற்காலத்திய சினிமா மற்றும் தொலைக்காட்சி பாடல்களின் பிரபல்யத்தால் அச்சுறுத்தப்படுகிறது. பாது காதல் தனிமையில் இந்த பாடல்களை பாடியுள்ளதால், அவரது பாடல்களைப் பாடும் பெரும்பாலான பெண்களும் திருமணமாகாத பெண்களே. பாது மேளமும் நடனமும் சேர்ந்து காணப்படுகிறது. மேலும் பாதுவின் பாடல்களையும் அவளது அசாதாரண வாழ்க்கையையும் போற்றும் வகையில், மன்னன் பாதுவின் பெரிய சிலையை உருவாக்கி அவளை வணங்கத் தொடங்கினான்.
# கர்பி இளைஞர் பண்டிகை

**கர்பி இளைஞர் பண்டிகை** என்பது வடகிழக்கு இந்திய மாநிலமான அஸ்ஸாமில் உள்ள கிழக்கு மற்றும் மேற்கு கர்பி அங்லோங் மாவட்டம் மற்றும் பிற மாவட்டங்களில் வசிக்கும் கர்பி மக்களால் கொண்டாடப்படும் ஆண்டு விழா ஆகும். வடகிழக்கு இந்தியாவின் பல்வேறு மாநிலங்களில் வாழும் பிற பழங்குடியினரும் அவ்வப்போது இணைந்து கொண்டாடபடும் இந்த கலாச்சார திருவிழா இந்தியாவின் பழமையான இன விழாவாக கருதப்படுகிறது. இவ்விழாவை கர்பி கலாச்சார சங்கம் (KCS) ஒருங்கிணைத்து நடத்தி வருகிறது. இவ்விழா **கர்பி ரிசோ-நிம்சோ ரோங் அஜே** என்று கற்பி மொழியில் அழைக்கப்படுகிறது.
# கர்பி இளைஞர் பண்டிகை

## ஆண்டு விழா

இந்தியாவின் அஸ்ஸாம் மாநிலத்தின் கர்பி அங்லாங் மாவட்டத்தில் உள்ள திபு நகரில் உள்ள தரலாங்சோவில் உள்ள கர்பி மக்கள் மையத்தில் (கேபிஎச்) ஒவ்வொரு ஆண்டும் பிப்ரவரி 15-19 தேதிகளில் இவ்விழா நடத்தப்படுகிறது.இத்திருவிழா பொதுவாக ஒரு வாரம் நடைபெறும். இதில் பாரம்பரிய இசை மற்றும் நடன நிகழ்ச்சிகள், விளையாட்டு போட்டிகள் மற்றும் கலாச்சார கண்காட்சிகள் போன்ற பல்வேறு கர்பி கலாச்சார செயல்பாடுகளை உள்ளடக்கியது. கர்பி மக்கள் ஒன்று கூடி தங்கள் அடையாளத்தைக் கொண்டாடுவதற்காகவும் , கர்பி சமூகத்தின் கலாச்சாரத்தைப் பற்றி பிற இனக்குழுக்கள் அறிந்து கொள்ளவும் அதன் முக்கியத்துவத்தை உணர்த்தவும் இவ்விழா கொண்டாடப்படுகிறது.
# கர்பி இளைஞர் பண்டிகை

## மண்டல திருவிழாக்கள்

ஜோனல் கர்பி இளைஞர் விழா (ZKYF) எனப்படும் சிறிய திருவிழாக்கள் அந்தந்த பகுதிகளில் இலையுதிர்காலத்தின் பிற்பகுதியில், திபு நகரில் உள்ள தரலாங்சோவில் நடைபெறும் வருடாந்திர திருவிழாவிற்கு முன்பதாக, கொண்டாடப்படுகின்றன.
# மாதவிடாய் விடுப்பு

**மாதவிடாய் விடுப்பு** (**Menstrual leave**), பெண்களுக்கு மாதந்தோறும் ஏற்படும் மாதவிடாய்யின் போது உடல் வலி காரணமாக வேலைக்குச் செல்ல முடியாமல் போனால், ஊதியம் அல்லது ஊதியம் இல்லாத விடுப்பு எடுக்கலாம். மாதவிடாய் விடுப்பு என்பது பெண்களுக்கு எதிரான சர்ச்சை மற்றும் பாகுபாடுகளுடன் தொடர்புடையதாக உள்ளது. மிகக் குறைவான நாடுகளே பெண்களை சாதகமாக கொள்கைகளை இயற்றியுள்ளது. கொள்கைகளை இயற்றிய நாடுகளில் குறைந்த வளர்ச்சியுடன் தொடர்புடையது. இது பெண்களின் வேலைத்திறன் மீதான விமர்சனமாக அல்லது பாலின வெறுப்பாக சிலரால் பார்க்கப்படுகிறது. மாதவிடாய் விடுப்புக் கொள்கைகளின் ஆதரவாளர்கள் அதன் செயல்பாட்டை மகப்பேறு விடுப்புடன் ஒப்பிட்டு, பாலின சமத்துவத்தை ஊக்குவிப்பதாகக் கருதுகின்றனர்.
# மாதவிடாய் விடுப்பு

## பின்னணி

சில பெண்கள் மாதவிடாயின் போது மாதவிலக்கு வலியை அனுபவிக்கின்றனர். 80% பெண்கள் வரை மாதவிடாயின் விளைவாக அன்றாட செயல்பாட்டை சீர்குலைக்கும் போதுமான பிரச்சனைகளை அனுபவிப்பதில்லை. இருப்பினும் மாதவிடாய்க்கு முன் சில பிரச்சனைகள் இருப்பதாக அவர்கள் தெரிவிக்கலாம். 20 முதல் 30% பெண்களில், மாதவிடாய் முன் மாதவிடாய் நோய்க்குறிகள் தலையிடுகின்றன. 3 முதல் 8% வரை மாதவிடாய் நோய்க்குறிகள் கடுமையாக இருக்கும். மாதவிடாய்க்கு முந்தைய டிஸ்ஃபோரிக் கோளாறு (PMDD) என்பது மாதவிடாய் காலத்தில் 1.8-5.8% பெண்களை பாதிக்கும் மாதவிடாய்க்கு முந்தைய நோய்க்குறியின் கடுமையான மற்றும் முடக்கும் வடிவமாகும்.
# மாதவிடாய் விடுப்பு

## வரலாறு

20 ஆம் நூற்றாண்டின் தொடக்கத்தில் புரட்சிக்குப் பிந்தைய உருசியாவில் சில வேலைத் துறைகளில் மாதவிடாய் விடுப்புக் கொள்கை முதன்முதலில் பயன்படுத்தப்பட்டது. பெண் தொழிலாளர்களுக்கு எதிரான பாகுபாடு காரணமாக, இக்கொள்கை 1927ல் நீக்கப்பட்டது.  
1920களில், ஜப்பானிய தொழிலாளர் சங்கங்கள் தங்கள் பெண் தொழிலாளர்களுக்கு மாதவிடாய் விடுப்பு கோரத் தொடங்கின. 1947 ஆம் ஆண்டில், ஜப்பானிய தொழிலாளர் தரநிலைகள் மூலம் ஒரு சட்டம் நடைமுறைக்கு கொண்டு வரப்பட்டது. இது மாதவிடாய் பெண்கள் வேலைக்கு விடுப்பு எடுக்க அனுமதிக்கும். இது மருத்துவ தேவையா அல்லது பாரபட்சமான நடவடிக்கையா என்ற விவாதம் தொடர்கிறது.
# மாதவிடாய் விடுப்பு

## சவால்கள்

சில நேரங்களில் மாதவிடாய் விடுப்பு எடுப்பதற்கு ஆண் மேலாளர்களிடம் சொல்ல வேண்டியிருக்கும். இது பெண்கள், ஆண்களை விட குறைவான திறன் கொண்டவர்களாக சித்தரிக்கலாம். எனவே பெண்களுக்கு எதிராக மேலும் பாகுபாடு காட்டலாம். இந்த களங்கத்தை அகற்றுவதற்கான ஒரு பரிந்துரை அனைத்து பாலின மக்களுக்கும் கூடுதல் மருத்துவ விடுப்பு வழங்குவதாகும்.
# மாதவிடாய் விடுப்பு

## பிராந்தியம் வாரியாக

### ஆசியா

இந்தோனேசியாவில், 2003ல் தொழிலாளர் சட்டம் எண் 13ன் கீழ், பெண்களுக்கு மாதத்திற்கு இரண்டு நாட்கள் மாதவிடாய் விடுப்புக்கு உரிமை உண்டு.  
ஜப்பானில், 1947ம் ஆண்டு முதல், தொழிலாளர் தரநிலைச் சட்டத்தின் 68வது பிரிவு, "மாதவிடாய் காலங்களில் பணிபுரியும் பெண் மிகவும் கடினமாக இருக்கும் போது, விடுப்பு கோரியிருந்தால், மாதவிடாயின் நாட்களில் முதலாளி அத்தகைய பெண்ணை வேலைக்கு அமர்த்தக் கூடாது" என்று கூறுகிறது. குறிப்பாக கடினமான மாதவிடாய் காலத்தில் ஒரு பெண் விடுப்பு எடுக்க அனுமதிக்கப்பட வேண்டும் என்று ஜப்பானியச் சட்டம் கூறுகிறது.  
தென் கொரியாவில், தொழிலாளர் தரநிலைச் சட்டத்தின் 71வது பிரிவின்படி பெண் ஊழியர்களுக்கு மாதவிடாய் விடுப்புக்கு உரிமை உண்டு. மேலும் அவர்களுக்குத் தகுதியான மாதவிடாய் விடுப்பை எடுக்காவிட்டால் கூடுதல் ஊதியம் உறுதி செய்யப்படுகிறது.  
தைவானில் வேலைவாய்ப்பில் பாலின சமத்துவச் சட்டம்,பெண்களுக்கு மாதத்திற்கு மூன்று நாட்கள் "மாதவிடாய் விடுப்பு" வழங்குகிறது.  
வியட்நாமில் பெண்கள் மாதவிடாயை குறிப்பிட்டு மூன்று நாட்கள் விடுமுறை எடுத்துக் கொள்ளாம். இதற்காக அவர்களது சம்பளத்தில் பிடித்தம் மேற்கொள்ளப்படாது.
# மாதவிடாய் விடுப்பு

## பிராந்தியம் வாரியாக

### ஐரோப்பா

ஐரோப்பாவில், 2023ம் ஆண்டு நிலவரப்படி, ஸ்பெயின் நாடு மாதவிடாய் விடுப்பு வழங்குகிறது.  
2017ம் ஆண்டில் மாதவிடாய் விடுப்புக் கொள்கையை அறிமுகப்படுத்த இத்தாலி நாடாளுமன்றத்தின் முன்மொழிவு, ஐரோப்பாவில் மாதவிடாய் சுகாதாரம் தொடர்பாக தொழிலாளர் தொகுப்பில் உள்ள பெண்களை எவ்வாறு பாதிக்கிறது என்பது பற்றிய விவாதத்தைத் தூண்டியது. கடுமையான மாதவிடாய் வலியால் அவதிப்படும் பெண்களுக்கு மூன்று நாட்கள் ஊதியத்துடன் கூடிய விடுப்பு அளிக்கும் கொள்கையை இந்த சட்ட முன்மொழிவு அறிமுகப்படுத்தியுள்ளது. ஆனால் இது வரை சட்டம் இயற்றப்படவில்லை. ஒரு பெண் ஊழியருக்கு இந்த உரிமை மறுக்கப்பட்டால், அவர் தனது முதலாளி மீது நியாயமாக வழக்குத் தொடரலாம்.
# மாதவிடாய் விடுப்பு

## பெருநிறுவனக் கொள்கைகள்

ஐக்கிய இராச்சியத்தின் பிரிஸ்டல் சமூக நல நிறுவனமான *கோ-எக்ஸ்சிஸ்ட்*, பெண்களுக்கு அதிக நெகிழ்வுத்தன்மையையும், ஆரோக்கியமான பணிச்சூழலையும் வழங்குவதற்காக "காலக் கொள்கையை" அறிமுகப்படுத்தியது. மாதவிடாய் தடையை முறியடிக்கும் நம்பிக்கையில், கோ-எக்ஸ்சிஸ்ட் நிறுவனம் ஐக்கிய இராச்சியத்தில் இந்தக் கொள்கையை நடைமுறைப்படுத்திய முதல் நிறுவனமாக ஆனது.
# யந்த்ரோதரகா அனுமன் கோயில், அம்பி

**யந்த்ரோ தரகா அனுமன் கோயில்** ( **பிராணதேவன் கோயில்** என்றும் அழைக்கப்படுகிறது) (*Yantrodharaka Hanuman Temple* also known as *Pranadeva Temple*)) என்பது இந்தியாவின் கர்நாடகத்தின் அம்பி நகரில் அனுமனுக்காக அமைந்துள்ள ஒரு கோயிலாகும். யந்த்ரோதாரக அனுமனின் கோயில் மத்துவ துறவியான வியாசதீர்த்தரால் பாடப்பெற்ற தலமாகும். அனுமன் கோயிலுக்கு அருகில் இராமருக்கான கோதண்டராமர் கோயில் உள்ளது. இது இந்த இடத்தில் இராமரும், அனுமனும் இணைந்ததற்கு சான்றாக உள்ளது. கர்நாடக மாநிலம் அம்பியில் துங்கபத்ரை ஆற்றங்கரையில் ஒரு குன்றின் உச்சியில் இக்கோயில் அமைந்துள்ளது. சீதையைத் தேடிவந்த இராமர் அனுமனை முதன்முதலாக இங்குள்ள மால்யவன மலையில் சந்தித்ததாக தொன்மங்கள் கூறுகின்றன.
# யந்த்ரோதரகா அனுமன் கோயில், அம்பி

## அமைவிடம்

இந்தக் கோயில் அம்பி தொடருந்து நிலையத்திலிருந்து 10 கிலோமீட்டர் தொலைவிலும், பெங்களூரிலிருந்து 341 கிலோமீட்டர் தொலைவிலும் அமைந்துள்ளது. கோயில் ஒரு குன்றின் மீது அமைந்துள்ளது. இந்தக் குன்று துங்கபத்திரை ஆற்றின் கரையில் அமைந்துள்ளது. குன்றின் உச்சியில் அமைந்துள்ள கோயிலுக்குச் செல்ல 575 படிகள் ஏறவேண்டும்.
# யந்த்ரோதரகா அனுமன் கோயில், அம்பி

## மூலவர்

இந்தக் கோயியில் கருங்கல் பாறையில் அனுமன் புடைப்புச் சிற்பமாக உள்ளார். அதில் *யந்திரம்* எனப்படும் ஸ்ரீசக்கரத்தின் மையத்தில் பத்மாசனம் நிலையில் அனுமன் காட்சியளிக்கிறார். அவரது வலது கை *வியாக்யானமுத்திரையிலும்* இடது கை *தியானமுத்திரையிலும்* உள்ளது. அவர் உடலில் *கிரீடமகுடம்* மற்றும் பிற வழக்கமான ஆபரணங்களை அணிந்துள்ளார். கோயிலின் கருவறையைச் சுற்றி வெளியே உள்ள ஒரு வட்டத்தில் 12 குரங்குகள் ஒன்றின் வாலை ஒன்று பிடித்தபடி முதுகைகாட்டியபடி உள்ள யந்திர சிற்பம் உள்ளது. இது வியாசதீர்த்தர் அனுமனின் அருள் வேண்டி 12 நாட்கள் செய்த பூசையை குறிப்பிடுவதாக உள்ளது.
# யந்த்ரோதரகா அனுமன் கோயில், அம்பி

## வியாசராஜாவினால் சிலை நிறுவப்படல்

யந்த்ரோ தரகா அனுமன் சிலை வியாசதீர்த்தரால் அமைக்கபட்டது. மேலும் வியாசராஜர் இந்த இறைவன் மீது யந்த்ரோதாரக “அனுமன் தோத்திரம்” என்று ஒரு சிறிய பாடலையும் இயற்றியுள்ளார்.
# லத்மர் ஹோலி

**லத்மர் ஹோலி** (குச்சிகளின் ஹோலி) என்பது இந்தியாவின் உத்தரப் பிரதேச மாநிலத்தின் மதுரா மாவட்டத்தில் உள்ள இரட்டை நகரங்களான பர்சானா மற்றும் நந்த்கான் ஆகியவற்றில் கொண்டாடப்படும் ஒரு இந்து பண்டிகையாகும், இந்த நகரங்கள் முறையே ராதா மற்றும் கிருஷ்ணாவின் நகரங்கள் என்றும் அழைக்கப்படுகிறது. ஒவ்வொரு ஆண்டும், ஹோலி பண்டிகை காலத்தில், ஆயிரக்கணக்கான இந்து பக்தர்கள் மற்றும் சுற்றுலா பயணிகள் இந்த நகரங்களுக்கு வண்ணமயமான இந்த திருவிழாவை கொண்டாட வருகிறார்கள்.  ஒரு வாரத்திற்கும் மேலாக நீடிக்கும் இவ்விழாக்கள் **அரங்கபஞ்சமி** அன்று முடிவடையும்.
# லத்மர் ஹோலி

## தோற்றம்

தெய்வீக இணையர்களான ராதா மற்றும் கிருஷ்ணருடன் தொடர்புடைய புராணக்கதையுடன் இந்த திருவிழா தொடர்புடையது ஆகும், மீண்டும் அதன் சித்தரிப்புகளை உருவாக்க முயல்கிறது. புராணத்தின் படி, நந்தகானில் வசிக்கும் மற்றும் விருஷபானுவின் மருமகனாகக் கருதப்படும் பகவான் கிருஷ்ணர் தனது நேசத்திற்குரிய ராதா மற்றும் அவளது தோழிகளின் மீது வண்ணங்களை தெளிக்க விரும்பினார். ஆனால், கிருஷ்ணாவும் அவனது நண்பர்களும் பர்சானாவுக்குள் நுழைந்த, அவர்களை ராதாவும் அவளது தோழிகளும் பதிலுக்கு விளையாட்டுத்தனமாக குச்சிகளுடன் வரவேற்று அவர்களை பர்சானாவிலிருந்து வெளியே துரத்தினர். இதே கதையைப் பின்பற்றி, ஒவ்வொரு ஆண்டும் ஹோலி பண்டிகையின்போது, பர்சானாவின் மருமகன்களாகக் கருதப்படும் நந்தகாவ்ன் மாவட்ட ஆண்கள் பர்சானாவுக்கு வருகை தருகிறார்கள், அவர்களை பர்சானாவின் பெண்கள் வண்ணங்கள் மற்றும் குச்சிகளால் (லத்தி ) எதிர்கொள்கிறார்கள். இந்த கொண்டாட்டம் நந்தகோனின் ஆண்கள் மற்றும் பர்சானாவின் பெண்கள் ஆகிய இரு தரப்பினராலும் கேலி மற்றும் கிண்டல்களுடன் கொண்டாடப்படுகிறது..
# லத்மர் ஹோலி

## மேலும் பார்க்கவும்

- ஹோலி
- ராதா கிருஷ்ணா
- பர்சானா
- நந்தகான்
- ராதா ராணி கோவில்
# வீரப்பம்பாளையம்

**வீரப்பம்பாளையம்** என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 225 மீட்டர் உயரத்தில் அமைந்துள்ள வீரப்பம்பாளையம் பகுதியின் புவியியல் ஆள்கூறுகள் ஆகும். ஈரோடு, வீரப்பன்சத்திரம், சித்தோடு, திண்டல், பெரியசேமூர், பழையபாளையம், கனிராவுத்தர்குளம், வேப்பம்பாளையம், கதிரம்பட்டி, மேட்டுக்கடை, வில்லரசம்பட்டி, பவளத்தாம்பாளையம் மற்றும் நஞ்சனாபுரம் ஆகியவை வீரப்பம்பாளையம் பகுதிக்கு அருகிலுள்ள முக்கிய புறநகர்ப் பகுதிகளாகும்.  
2023ஆம் ஆண்டு பிப்ரவரி 27ஆம் நாள் ஈரோடு கிழக்குத் தொகுதிக்கு நடைபெற்ற சட்டமன்ற இடைத்தேர்தலையொட்டி, தமிழக அரசியல் கட்சிகள் பிரச்சாரம் மேற்கொண்ட பகுதிகளில் வீரப்பம்பாளையம் பகுதியும் அடங்கும். ஈரோடு கிழக்குத் தொகுதிக்கு உட்பட்ட வீரப்பம்பாளையம் மற்றும் அதனைச் சுற்றியுள்ள இடங்களில் அரசியல் கட்சிகளால் அனுமதியின்றி தேர்தல் பணிமனைகள் நடத்தப்படுகின்றனவா என தேர்தல் நடத்திய அதிகாரிகளால் கள ஆய்வுகள் மேற்கொள்ளப்பட்டன. துணை இராணுவப் படைகளும் தேர்தல் நடத்திய பறக்கும் படையினரும் இணைந்து தீவிர வாகனச் சோதனைகள் நடத்திய பகுதிகளில் வீரப்பம்பாளையம் பகுதியும் ஒன்று.  
வீரப்பம்பாளையம் பகுதியானது, ஈரோடு கிழக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2023 ஆம் ஆண்டு நடத்தப்பட்ட இடைத்தேர்தலில் வெற்றி பெற்றவர் ஈ. வெ. கி. ச. இளங்கோவன் ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# பன்னிரண்டு மாதங்கள் (விசித்திரக் கதை)

" **பன்னிரண்டு மாதங்கள்** " என்பது ஒரு ஸ்லோவாக்கிய விசித்திரக் கதையாகும். இது ஒரு செக் எழுத்தாளர், அறிஞர், மருத்துவர், அகராதியியலாளர், ப்ராக்கில் உள்ள செயின்ட் விட்டஸ் கதீட்ரலின் நியதி மற்றும் 14 ஆம் நூற்றாண்டில் ப்ராக் பல்கலைக்கழகத்தின் குரு- மிஸ்ட்ர் கிளாரெட் என்பவரால் முதலில் குறிப்பிடப்பட்டது. அவர் விசித்திரக் கதையை ஒரு பிரசங்க முன்மாதிரியாகக் குறிப்பிடுகிறார். இது பின்னர் மிகவும் பிரபலமான செக் எழுத்தாளர்களில் ஒருவரான போசெனா நெம்கோவா சேகரிக்கப்பட்டது.  
இந்த விசித்திரக் கதை பின்னர் 1943 இல் ரஷ்ய எழுத்தாளர் சாமுயில் மார்ஷக் என்பவரால் நாடகமாக மாற்றப்பட்டது. பின்னர் சோவியத் ஒளிப்பதிவில் 2012லிருந்து ஒரு செக் திரைப்படத் தழுவலும் உள்ளது.  
ஸ்லோவாக் நாட்டுப்புற விசித்திரக் கதையின் ரஷ்ய தழுவல்கள் பெரும்பாலும் அசல் என்று தவறாகக் கருதப்படுகின்றன, அவை பெரும்பாலும் முக்கியமாக புதிய எழுத்துக்களைச் சேர்ப்பதன் மூலம் (உருசியப் பிரபு வம்ச இளம் பெண், ஒரு உருசியச் சிப்பாய், முதலியன. )அசலில் இருந்து வேறுபடுகின்றன. சில தழுவல்கள் பிற தழுவல்களிலிருந்து உருவானவை, எ.கா. ஜப்பானிய பன்னிரண்டு மாதங்கள் (1980 திரைப்படம்) .
# பன்னிரண்டு மாதங்கள் (விசித்திரக் கதை)

## சுருக்கம்

ஒரு இளம் மற்றும் அழகான பெண் (சில மாறுபாடுகளில் மாருஷ்கா என்று அழைக்கப்படுகிறார்) தனது தீய மாற்றாந்தாய் மூலம் சாத்தியமற்ற பணிகளைச் செய்ய குளிர்காலத்தில் குளிர்ந்த காட்டிற்கு அனுப்பப்படுகிறார். அவள் பிறந்தநாளுக்கு தன் மாற்றாந்தாய் மகளான சகோதரிக்கு பரிசாக வசந்த வயலட்கள், கோடைகால ஸ்ட்ராபெர்ரிகள் மற்றும் குளிர்காலத்தின் நடுப்பகுதியில் ஆப்பிள் பழங்களை பரிசாகப் பெற வேண்டும். அந்தப் பெண் பனிப்புயலுக்குச் செல்கிறாள். அதில் இறுதியில் 12 மாதங்களை காடுகளில் ஒரு சூடான நெருப்புக்கு அருகில் சந்திக்கிறாள். அவள் நெருங்கி வந்து, அவர்களின் நெருப்பில் அவள் கைகளை சூடலாமா என்று பணிவுடன் கேட்கும்போது, அவள் ஏன் அங்கே இருக்கிறாள் என்று கேட்கிறார்கள். மேலும் அவளுடைய மாற்றாந்தாய் குடும்பத்தைப் பற்றியும் அவள் எதைத் தேடுகிறாள் என்பதைப் பற்றியும் சொன்னதால் அம்மாத ஆவிகள் அவளுக்கு உதவுகின்றன. மார்ச் மாத குழந்தை ஆவி வயலட்டுகளையும், இளமை ஜூன் ஸ்ட்ராபெர்ரிகளையும், செப்டம்பர் ஆப்பிளையும், வயதான ஜனவரியின் திசையில் உருவாக்குகிறது. சித்தியும் சகோதரியும் நன்றி சொல்லாமல் பொருட்களை எடுத்துக்கொள்கிறார்கள். தீய சகோதரி பனியில் பன்னிரெண்டு மாதங்கள் தன்னைத் தேடி வரும்போது, ஆவிகள் மறைந்து, நெருப்பை எடுத்துக் கொண்டு, தங்கையை குளிர்ச்சியாகவும் பசியாகவும் விட்டுவிட்டு, நித்தியத்தை தேடுகின்றன. பொல்லாத மாற்றாந்தாய்க்கும் அதே விதி ஆகிறது. அவளும் தன்னுடன் பேராசையை விட்டாள். இன்றுவரை அவள் தன் வீட்டிற்குத் திரும்பும் பாதையை நட்பற்ற காட்டில் தேடுகிறாள். அன்பான சகோதரி தன் வீட்டில் தங்கி, மகிழ்ச்சியாக வாழ்ந்தாள்.
# பன்னிரண்டு மாதங்கள் (விசித்திரக் கதை)

## பகுப்பாய்வு

ஆளுமைப்படுத்தப்பட்ட பன்னிரெண்டு மாதங்களின் கதாபாத்திரங்கள் ஆர்னே-தாம்சன் வகை 510A, " சிண்ட்ரெல்லா " மற்றும் ஆர்னே-தாம்சன் வகை 480, " ஊற்றுக்கருகே சுற்றும் பெண் " ("உடன்பிறந்தவர்கள்கள் - கருணையுள்ள சகோத்ரிகள் மற்றும் கருணையற்ற சகோதரிகள்)" என்றும் அழைக்கப்படும்\) கதை வகைகளில் தோன்றும்.
# பன்னிரண்டு மாதங்கள் (விசித்திரக் கதை)

## தழுவல்கள்

- பொசேனா நெம்கோவா எழுதிய பன்னிரண்டு மாதங்கள்
- தி ட்வெல்வ் மந்த்ஸ் (1956 திரைப்படம்)
- தி ட்வெல்வ் மந்த்ஸ் (1972 திரைப்படம்)
- பன்னிரண்டு மாதங்கள் (1980 திரைப்படம்)
- தி ட்வெல்வ் மந்த்ஸ் (2012 திரைப்படம்)
# பன்னிரண்டு மாதங்கள் (விசித்திரக் கதை)

## மேலும் பார்க்க

- மாதங்கள் (விசித்திரக் கதை)
# மாதங்கள் (விசித்திரக் கதை)

**மாதங்கள் - தி மந்த்ஸ்** என்பது ஒரு இத்தாலிய இலக்கிய விசித்திரக் கதையாகும், இதை *கியாம்பட்டிஸ்டா பாசில்* தனது 1634 ஆம் ஆண்டு படைப்பான *பென்டமெரோனில்* எழுதினார்.
# மாதங்கள் (விசித்திரக் கதை)

## சுருக்கம்

சியானே மற்றும் லிசே சகோதரர்களில் சியானெ பணக்காரர் மற்றும் லிசே ஏழை. லிசே உலகத்தைச் சுற்ற புறப்பட்டார். அவர் ஒரு சத்திரத்தில் பன்னிரண்டு இளைஞர்களைச் சந்தித்தார். அவர்கள் அவரை வரவேற்று, மாதங்களைப் பற்றி அவரிடம் கேட்டனர். அவை ஒவ்வொருவருக்கும் இடமும் நோக்கமும் இருப்பதாகவும், அவற்றை மறுசீரமைக்க விரும்புவது மக்களின் திமிர் என்றும் லிசே கூறினார். மார்ச் மாதமான ஒரு இளைஞன் அது மிகவும் சுமையாக இருப்பதாக ஒருவர் அவரிடம் கூறினான்; அது வசந்த காலத்தை முன்னெடுத்தது என்று அவர் பதிலளித்தார். மார்கழி மாதமான அந்த இளைஞன், அவனிடம் ஆசைகளை நிறைவேற்றும் கலசத்தை கொடுத்தான். அதன் மூலம், அவர் வீட்டிற்கு எளிதாக பயணம் செய்தார். மேலும் செழிப்பானவராக ஆனார்.  
அவரது சகோதரர் அவரைப் பார்த்து பொறாமைப்பட்டார். மேலும் லிசே சத்திரம் மற்றும் பன்னிரண்டு இளைஞர்களைப் பற்றி அவரிடம் கூறினார். ஆனால் அவர்கள் எப்படிப் பேசினார்கள் என்பது பற்றி கூறவில்லை. சியானே அங்கு சென்று ஒரு சாட்டையைப் பெற்றார். அவர் அதைப் பயன்படுத்த முயன்றபோது, அவரது சகோதரர் வரும் வரை அது அவரைத் தாக்கியது. அதைத் தடுக்க கலசத்தைப் பயன்படுத்தினார். பின்னர் லிசே தனது அதிர்ஷ்டத்தை சியானேவுடன் பகிர்ந்து கொண்டார்.
# மாதங்கள் (விசித்திரக் கதை)

## வர்ணனை

இந்தக் கதை ஒரு பொதுவான வடிவத்தைப் பின்பற்றுகிறது. ஒரு உடன்பிறந்தவர் ஒரு சக்தி வாய்ந்த மனிதரிடம் கண்ணியமாக நடந்துகொண்டு பரிசுகளைப் பெறுகிறார். இரண்டாவது உடன்பிறந்தவர் முரட்டுத்தனமாக நடந்துகொண்டு தண்டனையைப் பெறுகிறார். ஆனால் இதுபோன்ற பெரும்பாலான கதைகளில் ("வைரங்கள் மற்றும் தேரைகள் ", " அம்மா ஹல்டா ", " தி திரீ " ஹெட்ஸ் இன் தி வெல் ", " ஃபாதர் ஃப்ரோஸ்ட் ", அல்லது " தி டூ கேஸ்கெட்ஸ் ") உடன்பிறந்தவர்கள்கள் - கருணையுள்ள சகோத்ரிகள் மற்றும் கருணையற்ற சகோதரிகள் என்ற ஆர்னே-தாம்சன் வகை 480ற்குக் கீழ் வருகிறார்கள்.
# மாதங்கள் (விசித்திரக் கதை)

## மேலும் பார்க்க

</span></img> <span>குழந்தைகள் இலக்கிய போர்டல்</span>  
- பன்னிரண்டு மாதங்கள்
# ஈ. வெ. கி. சுலோசனாசம்பத்

*சுலேச்சனா சம்பத்* (மறைவு:07 சூன் 2015) என்பவர் இதேகா மூத்த தலைவர் ஈ. வெ. கி. சம்பத் மனைவியும், அதிமுகவின் மூத்த தலைவரும் ஆவார். இவரின் மகன் ஈ. வெ. கி. ச. இளங்கோவன் தற்பேதைய தமிழக சட்டமன்ற உறுப்பினரும், முன்னாள் இதேகா தமிழக கமிட்டி தலைவரும் ஆவார்.
# ஈ. வெ. கி. சுலோசனாசம்பத்

## அரசியல் வாழ்க்கை

- எம். ஜி. ஆர் அவர்கள் அதிமுக கட்சி ஆரம்பித்து 1977 சட்டமன்றத் தேர்தலில் வெற்றி பெற்றதுக்கு பிறகு தனது அரசியல் சகாவும் பெரியார் வீட்டு பிள்ளை என்று செல்லமாக அழைக்க பெற்ற ஈ. வி. கே. சம்பத் அவர்களை தனது அதிமுக சார்பில் டெல்லி முகமாக நாடாளுமன்ற உறுப்பினராக நியமிக்க நினைத்த போது திரு சம்பத் அவர்கள் எதிர்பாராத மரணத்திற்கு பிறகு முதல்வர் எம்ஜிஆரின் வேண்டுகோளை ஏற்று திருமதி சுலோசனா சம்பத் அவர்களை அ.தி.மு.க.வில் இணைத்து கொண்டார் அதன் பிறகு தீவிர அரசியலில் ஈடுபட்டார்.
- அதன் பிறகு எம். ஜி. ஆர் முதல்வராக இருந்த போது அவரது ஆட்சியில் இவர் தமிழ்நாடு குடிசை மாற்று வாரிய தலைவராகவும் பின், தமிழ்நாடு சிறுதொழில் வளர்ச்சி கழகம் நிறுவன தலைவராகவும் தமிழ் நாடு பாடநூல் கழகத் தலைவராகவும் சமூக நல வாரிய உறுப்பினராகவும் இருந்தார்.
- பின்பு முதல்வர் எம். ஜி. ஆர் மறைந்த போது இவர் அதிமுகவில் முதல்வராகும் தகுதியில் மூன்றாவது இடத்தில் இருந்தார்.
- அதன் பிறகு அதிமுகவில் ஜெயலலிதாவின் வருகைக்கு பின் இவருக்கு அதிமுகவின் அமைப்புச் செயலாளர்களில் ஒருவராக பதவி வழங்கப்பட்டது.
- அதே போல் 2001 ஆம் ஆண்டு அதிமுக ஆட்சியில் முதல்வர் ஜெயலலிதா சொத்து குவிப்பு ஊழல் வழக்கில் சிறை செல்ல நேரிட்ட போது அதிமுகவில் இரண்டாவது இடத்தில் அதாவது முதல்வர் ஜெயலலிதாவிற்கு அடுத்த நிலையில் இருந்த போதும் தனக்கு வந்த முதல்வர் பதவியை ஏற்க மறுத்தார்.
- பின்பு முதல்வர் பதவிக்கு திரு. ஒ. பன்னீர்செல்வம் இடைக்கால முதல்வராக தேர்வானார்.
- பிறகு கடந்த 2013ல் அப்போதைய அதிமுக ஆட்சியில் முதல்வர் ஜெயலலிதாவிடம் பெரியார் விருது பெற்றார். அப்போது முதல்வர் ஜெயலலிதா அவர்கள் அவ்விருதை **திருமதி. சுலோச்சனா சம்பத்**க்கு வழங்கும் போது கட்டி அனைத்து முத்தம் கொடுத்தார் என்பது குறிப்பிடத்தக்க செய்தியாகும்.
# ஈ. வெ. கி. சுலோசனாசம்பத்

## மறைவு

- 2015ல் நடந்த ஆர்.கே.நகர் இடைத்தேர்தல் முடிவுகள் வந்து போது இவர் மறைந்தார்.
- அந்த இடைத்தேர்தலில் வெற்றி பெற்ற அன்றைய தமிழக முதல்வர் ஜெயலலிதா இவர் மறைவிற்கு நேரிலே வந்து கண்ணீர் அஞ்சலி செலுத்தினார்.
# ஐஸ்வர்யா மேனன்

**ஐஸ்வர்யா மேனன்** (*Iswarya Menon*) என்பவர் ஒரு இந்திய நடிகை ஆவார், இவர் முக்கியமாக தமிழ் மற்றும் தெலுங்கு படங்களில் பணிபுரிகிறார்.
# ஐஸ்வர்யா மேனன்

## ஆரம்ப வாழ்க்கை மற்றும் கல்வி

ஐஸ்வர்யா மேனனின் குடும்பம் கேரளாவின் சேந்தமங்கலத்தைச் சேர்ந்தது, ஆனால் இவர் தமிழ்நாட்டின் ஈரோட்டில் பிறந்து வளர்ந்தார். ஈரோட்டில் பள்ளிப்படிப்பை முடித்தார். ஈரோடு வெள்ளாளர் மெட்ரிக் பள்ளியில் மேல்நிலைக் கல்வி பயின்றார். எஸ்.ஆர்.எம் அறிவியல் தொழில்நுட்பக் கல்லூரியில் பொறியில் படித்தார்.
# ஐஸ்வர்யா மேனன்

## தொழில்

*காதலில் சொதப்புவது எப்படி* என்ற படத்தின் மூலம் தமிழ்த் திரைப்படத்தில் அறிமுகமானார். எம். எஸ். ரமேஷ் இயக்கிய *தசாவாலா படத்தின்* மூலம் கன்னட திரையுலகில் அக்ஷராவாக அறிமுகமானார். *ஜோகி* புகழ் பிரேமுக்கு ஜோடியாக அப்படத்தில் நடித்தார். 11 அக்டோபர் 2013 அன்று வெளியானது இந்தப் படம். அதில் மனநலம் குன்றிய பெண்ணாக நடித்த இவரது நடிப்பு பொதுவாக நல்ல வரவேற்பைப் பெற்றது.  
மேனனின் அடுத்த படம் தமிழ்த் திரைப்படமான *ஆப்பிள் பெண்ணே*. இது தாய் மற்றும் மகள் உறவை அடிப்படையாகக் கொண்டது, ஐஸ்வர்யா மகளாகவும், ரோஜா செல்வமணி அவரது தாயாகவும் நடித்தார். இவர் அடுத்ததாக கன்னட திகில் நகைச்சுவை படாமன *நமோ பூதாத்மாவில்* தோன்றினார்.  
ஃபஹத் பாசிலுடன் இணைந்து நடித்தார், அவர் தனது அடுத்த மலையாள அறிமுக படமாக காதல் திரைப்படமான *மான்சூன் மாங்கோஸ்* படத்தில் நடித்தார்.
# ஐஸ்வர்யா மேனன்

## திரைப்படங்கள்

| 2012 | *காதலில் சொதப்புவது எப்படி* | ஷிவானி ஸ்ரீராம் | தமிழ் |  |
| --- | --- | --- | --- | --- |
| *லவ் பெயிலியர்* | ஷிவானி ஸ்ரீராம் | தெலுங்கு |  |  |
| 2013 | *ஆப்பிள் பெண்ணே* | கோமளவல்லி | தமிழ் |  |
| *தீயா வேலை செய்யணும் குமாரு* | ஹரிணி | தமிழ் |  |  |
| *தசாவல* | ஐஸ்வர்யா | கன்னடம் |  |  |
| 2014 | *நமோ பூதாத்மா* | சௌம்யா | கன்னடம் |  |
| 2016 | *மான்சூன் மாங்கோஸ்* | ரேகா | மலையாளம் |  |
| 2018 | *வீரா* | ரேணுகா | தமிழ் |  |
| 2018 | *தமிழ்ப் பாடம் 2* | ரம்யா/ காயத்ரி/கலீசி | தமிழ் |  |
| 2020 | *நான் சிரித்தால்* | அங்கிதா | தமிழ் |  |
| 2022 | *வேழம்* | லீனா | தமிழ் |  |
| 2022 | *ஸ்பை* | - | தெலுங்கு | } |
# ஐஸ்வர்யா மேனன்

## திரைப்படங்கள்

### வலைதொடர்

| 2022 | *தமிழ் ராக்கர்ஸ்* | கீர்த்தனா | தமிழ் | சோனி லிவ் | } |
| --- | --- | --- | --- | --- | --- |
# பொன் முட்டையிட்ட வாத்து

"**பொன் முட்டையிட்ட வாத்து**" (*The Goose that Laid the Golden Eggs*) என்பது ஈசாப்பின் நீதிக்கதைகளுள் ஒன்று. இக்கதை, பெர்ரி பொருளடக்கத்தில் 87 ஆவது கதையாகவுள்ளது. இதற்கொத்த பல கதைகள் கீழைநாடுகளிலும் வழங்கப்படுகின்றன. பலவற்றுள் பொன் முட்டையிடுவது வாத்து எனப் பல கதைகளில் கூறப்பட்டாலும் வேறுசில கதைகள் வாத்துக்குப் பதிலாக கோழி அல்லது வேறுசில பறவைகளைக் கொண்டுள்ளன. இக்கதையிலிருந்து, "பொன் முட்டையிடும் வாத்தைக் கொல்வது" என்ற வழக்குத் தொடரானது பேராசைப்பட்டு கையிலுள்ள வாய்ப்பை நழுவவிடும் செயலைக் குறிக்கப் பயன்படுத்தப்படுகிறது.
# பொன் முட்டையிட்ட வாத்து

## கதையும் செய்தியும்

அவியனசு, வில்லியம் காக்சுட்டன் ஆகிய இரு எழுத்தாளர்களும் பொன் முட்டையிடும் வாத்தை வைத்து இரண்டு வேறுபட்டக் கதைகளைக் கூறுகின்றனர். அதே சமயம் வேறுசில கதைகளில் கோழி இடம்பெறுகிறது. எழுத்தாளர் ஜார்ஜ் பைலர் டவுன்சென்டு எழுதிய கதை:
:"குடிசையில் வாழ்ந்துவந்த ஒரு மனிதனும் அவன் மனைவியும் ஒரு கோழியை வளர்த்து வந்தனர். அக்கோழி ஒவ்வொரு நாளும் ஒரு பொன் முட்டையிட்டு வந்தது. அவர்கள் இருவரும் நாளும் ஒரு பொன் முட்டையிடுவதால் அக்கோழியின் வயிற்றுக்குள் நிறைய பொன் முட்டைகள் இருக்குமென்றும் அவற்றை ஒரே நாளில் அடையலாம் என்ற பேராசையாலும் அக்கோழியைக் கொன்று வயிற்றுக்குள் பொன் முட்டைகளைத் தேடி ஒன்றையும் காணாமல் ஏமாந்து போகின்றனர். மொத்தமாகப் பொன் முட்டைகளை எடுத்து விரைவாகச் செல்வந்தர்களாகி விடலாம் என்ற பேராசையினால் அந்த முட்டாள் இணையர்கள் நாள்தோறும் கிடைத்து வந்த செல்வத்தையும் இழக்க நேர்ந்தது."  
துவக்ககாலக் கதைகளில் நீதியைவிட பேராசை குறித்த எச்சரிக்கை மட்டுமே காணப்பட்டது. பிரெஞ்சு நீதிக்கதையாளர் "லா போந்தைனே" இன் கதையானது (Fables V.13), "இலாபத்தையே குறிக்கோளாகக்கொண்டிருக்கும் பேராசைக்காரர்கள் அனைத்தையுமிழப்பர்" என்ற உணர்ச்சிமயமான கருத்துடன் துவங்கி இறுதியில் அளவுக்குமீறி ஆசைப்பட்டு ஏழையானவர்களுக்கு இக்கதை பொருந்தும் என முடிகிறது பொன்முட்டையிட்ட வாத்துக் கதையின் தற்போதைய வடிவங்களில் காணப்படும் நீதியானது ('பேராசை பெருநஷ்டம்' (சாமுவேல் குரோக்சல், 1722)) பிற்காலச் சேர்க்கைகளாகும். மேலும் இக்கதைகளில் கோழியைவிட வாத்துதான் இடம்பெற்றது என்பதும் குறிப்பிடத்தக்கது.  
ஆங்கில மரபுத்தொடரான "பொன் முட்டையிடும் வாத்தைக் கொன்றுவிடாதே" அல்லது "பொன்முட்டை வாத்தைக் கொல்வது" என்பதற்கு சமமான ஆங்கில மரபுத்தொடரானது இக்கதையிலிருந்து தோன்றியதாகும். காக்சுட்டனின் கதைப்படி, வாத்தின் சொந்தக்காரர் வாத்திடம் தினமும் இரண்டு முட்டையிடுமாறு கேட்டதாகவும், வாத்து அது தன்னால் முடியாது என்று கூறியதால் அவர் அதனைக் கொன்றுவிட்டதாகவும் கூறப்படுகிறது இதே நீதிதான் இக்னசி கிரசிக்கியின் "தி பார்மர்" ("The Farmer") கதையிலும் சொல்லப்பட்டுள்ளது. தனது நிலத்திலிருந்து இரட்டிப்பான இலாபம் காண ஆசைப்பட்டு இரு அறுவடைக்கு முயற்சி செய்த உழவனொருவன் நஷ்டப்பட்டத்தை இக்கதை கூறுகிறது.
# பொன் முட்டையிட்ட வாத்து

## சில கீழைநாட்டு வடிவங்கள்

இக்கதையையொத்த கதையொன்று ("சுவன்னஹம்ச ஜடக") புத்த நூலில் ("வினயா") இடம்பெற்றுள்ளது. இக்கதையின்படி ஒரு ஏழைக் குடும்பத்தின் தந்தை பொன் இறகுகளைக் கொண்ட அன்னமாக மறுபிறவி எடுத்துவந்து தன்னிடமிருந்து ஒரு இறகைப் பிடுங்கி விற்று பணமாக்கி குடும்ப செலவுக்கு வைத்துக்கொள்ளச் சொல்கிறார். மேலும் மீண்டும் எப்போதாவது வந்து அதேபோல ஒரு இறகைப் பிடுங்கிக்கொள்ளச் சொல்கிறாள். ஆனால் பேராசைகொண்ட அக்குடும்பத்தலைவி அனைத்து இறகுகளையும் மொத்தமாகப் பிடுங்க அவை அனைத்தும் சாதாரண இறகுகளாக மாறிவிட்டதோடு, அன்னத்திற்கு மீண்டும் தோன்றிய இறகுகளும் முன்போல பொன்னாக இல்லாமல் சாதாரண இறகுகளாக இருந்தன.  
*மகாபாரத்தின்* ஒரு கிளைக்கதையில் பொன்னை உமிழும் வனப்பறவையைக் கண்ட ஒருவன் பேராசையால் அதனைக் கொன்றதாக உள்ளது
# கேகானி ஜாகலு

**கேகானி ஜாகலு கென்சு** (*Hekani Jakhalu*) என்பவர் நாகாலாந்தைச் சேர்ந்த இந்திய அரசியல்வாதியும் சமூக தொழில்முனைவோரும் ஆவார். ஜாகலு நாகாலாந்தின் இளைஞர்கள் வணிக வாய்ப்புகளைத் தொடர உதவுவதற்காக *யூத்நெட் நாகாலாந்து* என்ற அரசு சாரா நிறுவனத்தை நிறுவினார். இவருக்கு இந்திய அரசு 2018-ல் நாரி சக்தி விருது வழங்கியது. 2023ஆம் ஆண்டில், ஜாகலு சல்ஹவுடுவோனுவோ குரூசுடன் இணைந்து நாகாலாந்திலிருந்து நாகாலாந்து சட்டமன்றத்திற்குத் தேர்ந்தெடுக்கப்பட்ட முதல் பெண்மணி என்ற பெருமையினைப் சல்ஹௌதுயோனுவோ குரூசுடன் பகிர்ந்துகொள்கிறார்.
# கேகானி ஜாகலு

## இளமை

கேகானி ஜகாலு நாகாலாந்தின் திமாப்பூரில் பிறந்தார். இவர் பெங்களூருவில் உள்ள பிஷப் காட்டன் பெண்கள் பள்ளியில் படித்தார். தில்லியில் உள்ள லேடி ஸ்ரீராம் கல்லூரியில் அரசியல் அறிவியலில் இளங்கலைப் பட்டம் பெற்றார். பின்னர் தில்லி பல்கலைக்கழகத்தில் இளங்கலை சட்டப் படிப்பைப் தொடர்ந்தார். சான் பிரான்சிஸ்கோ பல்கலைக்கழகத்தில் சட்டத்தில் முதுகலைப் பட்டம் பெற்றார். இரண்டு வருடங்கள் இயங்கிய பிறகு, இம்மையம்
# கேகானி ஜாகலு

## சட்டமன்ற உறுப்பினராக

2023ஆம் ஆண்டு பிப்ரவரி மாதம் நடைபெற்ற நாகாலாந்து சட்டமன்றத்திற்கான பொதுத்தேர்தலில் திம்மாபூர் 3 சட்டமன்றத் தொகுதியில் தேசியவாத ஜனநாயக முற்போக்கு கட்சி சார்பில் போட்டியிட்டு வெற்றி பெற்றார். இதன் மூலம் நாகலாந்து சட்டமன்றத்திற்கு செல்லும் முதல் பெண்மணி இவர் என்ற பெருமையினை தேர்ந்தெடுக்கப்பட்ட முதல் பெண்மணி என்ற பெருமையினைப் பெறுகின்றார்.
# மலேசிய கூட்டரசு பிரதேசங்கள் துறை

**மலேசிய கூட்டரசு பிரதேசங்கள் துறை** (மலாய்: *Jabatan Wilayah Persekutuan*; (**JWP**) ஆங்கிலம்: *Department of Federal Territories*) என்பது, முன்பு மலேசிய கூட்டரசு பிரதேசங்கள் மற்றும் நகர்ப்புற நல்வாழ்வு அமைச்சின் கீழ், அரசாங்க அமைச்சுகளில் ஒன்றாக இருந்தது. தற்சமயம் மலேசியப் பிரதமர் துறையின் கீழ் தனி ஒரு துறையாகச் செயல்படுகிறது.  
மலேசியாவின் கூட்டாட்சிப் பகுதிகளான கோலாலம்பூர், லபுவான் மற்றும் புத்ராஜெயா ஆகிய மூன்று பகுதிகளின் நிர்வாகம் (*Administration*) மற்றும் மேம்பாடு (*Development*) ஆகியவற்றை மேற்பார்வையிடும் பொறுப்பில் உள்ளது.
# மலேசிய கூட்டரசு பிரதேசங்கள் துறை

## பொறுப்பு துறைகள்

மலேசிய கூட்டாட்சிப் பகுதிகளின் நிர்வாகம்:  
- கோலாலம்பூர் (*Kuala Lumpur*)
- லபுவான் (*Labuan*)
- புத்ராஜெயா (*Putrajaya*)
# மலேசிய கூட்டரசு பிரதேசங்கள் துறை

## அமைப்பு

- **பிரதமர்**
- **மலேசிய அரசின் தலைமைச் செயலாளர்**
- **பொது இயக்குநர்**
- தலைமை இயக்குநர் அதிகாரத்தின் கீழ்
- நிறுமத் தொடர்பு பிரிவு (*Corporate Communication Unit*)
- சட்டப் பிரிவு (*Legal Division*)
- சிறப்புச் செயல்நிறைவு காட்டி பிரிவு (*Key Performance Indicator Unit*)
- ஒழுங்கமைவு பிரிவு (*Integrity Division*)
- உள் தணிக்கை பிரிவு (*Internal Audit Division*)
- லபுவான் கூட்டரசு பிரதேச பூர்வீக மன்றம் (*Federal Territory of Labuan Native Court*)
- **துணைப் பொதுச் செயலாளர்** (**திட்டம் மற்றும் மேம்பாடு**) (**Planning and Development**)
- கொள்கை திட்டமிடல் பிரிவு (*Policy Planning Division*)
- வளர்ச்சி மேலாண்மை பிரிவு (*Development Management Division*)
- உத்திசார் அபிவிருத்தி பிரிவு (*Strategic Development Division*)
- நீர் வள திட்டமிடல் மற்றும் மேம்பாட்டு பிரிவு (*Water Resources Planning and Development Division*)
- **துணை பொதுச் செயலாளர்** (**மேலாண்மை மற்றும் சமூக-பொருளாதாரம்**) (**Management and Socio-Economic**)
- நிதி பிரிவு (*Finance Division*)
- கணக்கு பிரிவு (*Account Division*)
- சமூக-பொருளாதார பிரிவு (*Socio-Economic Division*)
- மேலாண்மை சேவைகள் பிரிவு (*Management Services Division*)
- தகவல் மேலாண்மை பிரிவு (*Information Management Division*)
# மலேசிய கூட்டரசு பிரதேசங்கள் துறை

## வரலாறு

1972 பிப்ரவரி 1-ஆம் தேதி, கோலாலம்பூர் ஒரு மாநகரமாக அறிவிக்கப்பட்டது. 1978-ஆம் ஆண்டு, மலேசிய கூட்டரசு பிரதேசங்கள் அமைச்சு (*Ministry of Federal Territories*) உருவாக்கப்பட்டது. கோலாலம்பூர் மாநகரம் அந்த அமைச்சின் கீழ் கொண்டு வரப்பட்டது.  
1984-ஆம் ஆண்டு, லபுவான் நகராட்சி மன்றம் (*Labuan Corporation*) நிறுவப்பட்டபோது; கோலாலம்பூர், லபுவான் ஆகிய இரண்டு தொகுதிகளையும் ஒரே குடையின் கீழ் இணைக்க வேண்டிய அவசியம் ஏற்பட்டது.
# மலேசிய கூட்டரசு பிரதேசங்கள் துறை

## வரலாறு

### அப்துல்லா அகமது படாவி

எனவே 1987-ஆம் ஆண்டு, மலேசிய கூட்டரசு பிரதேசங்கள் அமைச்சு மீண்டும் புதிப்பிக்கப்பட்டது. இதற்கிடையில் புத்ராஜெயா மாநகராட்சி மன்றம் பிப்ரவரி 1, 2001 இல் நிறுவப்பட்டது.  
27 மார்ச் 2004-இல், அப்போதைய மலேசியப் பிரதமர் துன் அப்துல்லா அகமது படாவியின் (*Tun Abdullah Ahmad Badawi*) அமைச்சரவை மாற்றம் செய்யப்பட்டது. அதைத் தொடர்ந்து, மலேசிய கூட்டரசு பிரதேசங்கள் மற்றும் கிள்ளான் பள்ளத்தாக்கு திட்டமிடல் மேம்பாட்டுப் பிரிவு (*Klang Valley Planning and Development Division*); ஆகியவை இணைக்கப்பட்டு முழு அளவிலான அமைச்சாகத் தரம் உயர்த்தப்பட்டது.
# மலேசிய கூட்டரசு பிரதேசங்கள் துறை

## வரலாறு

### நஜிப் துன் ரசாக்

அந்த அமைச்சு லபுவான் மற்றும் புத்ராஜெயா பிரதேசங்களின் அதிகார வரம்பையும் பெற்றது. 14 பிப்ரவரி 2006-இல், டத்தோ ஸ்ரீ சுல்லசுனான் ரபீக் (*Datuk Seri Zulhasnan Rafique*) என்பவர் அமைச்சராக நியமிக்கப்பட்டார்.  
23 அக்டோபர் 2009-இல், 2010-ஆம் ஆண்டிற்கான மலேசியாவின் வரவு செலவு கணக்கு சமர்ப்பிக்கப்பட்டது. அப்போது டத்தோ ஸ்ரீ நஜிப் துன் ரசாக், மலேசியப் பிரதமராக இருந்தார். நாடளாவிய நிலையில் நகர்ப்புற வறுமையை ஒழிப்பதற்கும் (*Eradicate Urban Poverty*); நகர நலன் திட்டத்தை (*City Welfare Program*) மேம்படுத்துவதற்கும் கூட்டரசு பிரதேச அமைச்சின் செயல்பாடுகளும் பொறுப்புகளும் விரிவாக்கம் செய்யப்படுவதாக அறிவித்தார்.
# மலேசிய கூட்டரசு பிரதேசங்கள் துறை

## வரலாறு

### நகர்ப்புற நல்வாழ்வு பிரிவு

இதன் தொடர்பாக, 2009 நவம்பர் 13-ஆம் தேதி, கூட்டரசு பிரதேசங்களின் அமைச்சு அதிகாரப்பூர்வமாக மலேசிய கூட்டரசு பிரதேசங்கள் மற்றும் நகர்ப்புற நல்வாழ்வு அமைச்சு (மலாய்: *Kementerian Wilayah Persekutuan dan Kesejahteraan Bandar*; ஆங்கிலம்: *Ministry of Federal Territories and Urban Wellbeing*) என மாற்றம் செய்யப்பட்டது.  
2013 தேர்தலுக்குப் பிறகு, மலேசிய கூட்டரசு பிரதேசங்கள் அமைச்சில் இருந்து வந்த நகர்ப்புற நல்வாழ்வு (*Urban Well Being Function*) எனும் பிரிவு; மலேசிய வீட்டுவசதி மற்றும் உள்ளாட்சி அமைச்சிற்கு (*Ministry of Housing and Local Government*) மாற்றப்பட்டது. மேலும் மலேசிய கூட்டரசு பிரதேசங்கள் மற்றும் நகர்ப்புற நல்வாழ்வு அமைச்சு என்று அழைக்கப்பட்ட அமைச்சு மீண்டும் கூட்டரசு பிரதேசங்களின் அமைச்சு (*Ministry of Federal Territories*) என மறுபெயரிடப்பட்டது.
# மலேசிய கூட்டரசு பிரதேசங்கள் துறை

## மலேசிய கூட்டரசு பிரதேசங்களின் நிர்வாகம்

மலேசிய கூட்டரசு பிரதேசங்கள் மற்றும் அவற்றை நிர்வகிக்கும் உள்ளூர் நிறுவனங்களின் விவரங்கள் கீழே பட்டியலிடப்பட்டு உள்ளன:  
**|**  
| **கோலாலம்பூர் கூட்டாட்சி பிரதேசம்** | **லபுவான் கூட்டாட்சி பிரதேசம்** | **புத்ராஜெயா கூட்டாட்சி பிரதேசம்** |
| --- | --- | --- |
# மலேசிய கூட்டரசு பிரதேசங்கள் துறை

## கூட்டரசு நிறுவனங்கள்

தற்போதுள்ள உள்ளூராட்சிகள் மற்றும் கூட்டாட்சி பிரதேசங்களின் நிர்வாகிகள்; மலேசிய கூட்டரசு பிரதேசங்கள் துறையின் அதிகார வரம்பிற்கு உட்பட்டுள்ளனர். நிர்வாகங்களை ஒருங்கிணைத்து மேற்பார்வை செய்யும் பணிக்காக இந்தத் துறை உருவாக்கப்பட்டதால், இந்த நிறுவனங்களின் மீது குறிப்பிடத்தக்க மாற்றங்கள் எதுவும் நிறைவேற்றப் படவில்லை. இந்தத் துறையின் கீழ் உள்ள குறிப்பிடத்தக்க நிறுவனங்கள்:  
- **கோலாலம்பூர் மாநகராட்சி**
- (*Kuala Lumpur City Hall*)
- (*Dewan Bandaraya Kuala Lumpur*) (**DBKL**)
- கோலாலம்பூர் மாநகராட்சி
- **புத்ராஜெயா நகராட்சி**
- (*Putrajaya Corporation*)
- (*Perbadanan Putrajaya*) (**PPJ**).
- புத்ராஜெயா நகராட்சி
- **லபுவான் நகராட்சி**
- (*Labuan Corporation*)
- (*Perbadanan Labuan*) (**PL**)
- லபுவான் நகராட்சி
- **கம்போங் பாரு மேம்பாட்டுக் கழகம்**
- (*Kampong Bharu Development Corporation*)
- (*Perbadanan Pembangunan Kampong Bharu*) (**PKB**)
- கம்போங் பாரு மேம்பாட்டுக் கழகம்
- **கூட்டரசு பிரதேச விளையாட்டு மன்றம்**
- (*Federal Territories Sports Council*)
- (*Majlis Sukan Wilayah Persekutuan*) (**WIPERS**)
- கூட்டரசு பிரதேச விளையாட்டு மன்றம்
- **கூட்டாட்சிப் பகுதிகளின் நிலம் மற்றும் சுரங்கத்துறை இயக்குநர்**
- (*Federal Territories Director of Land and Mines Office*)
- (*Pejabat Pengarah Tanah dan Galian Wilayah Persekutuan*) (**PPTG**)
- கூட்டாட்சிப் பகுதிகளின் நிலம் மற்றும் சுரங்கத்துறை இயக்குநர்
# மலேசிய கூட்டரசு பிரதேசங்கள் துறை

## பிரிவுகள்

மலேசிய கூட்டரசு பிரதேசங்கள் துறையின் உயர் நிர்வாகமானது; அமைச்சர், துணை அமைச்சர், நாடாளுமன்ற செயலாளர், தலைமைச் செயலாளர் மற்றும் இரண்டு துணைத் தலைமைச் செயலாளர்களை உள்ளடக்கியதாக வகைப்படுத்தப்பட்டு உள்ளது.  
துணைத் தலைமைச் செயலாளர் அமைச்சின் பல பணிப் பிரிவுகளை நிர்வகிக்கிறார். கூட்டரசு பிரதேசங்களின் உள்ளூர் நிறுவனங்கள்; அவை அந்தந்த தலைவர்களின் நிர்வாகத்தின் கீழ் உள்ளன. இந்த நிறுவனங்கள் தலைமைச் செயலாளரின் மேற்பார்வையில் உள்ளன.
# வெசுனா

**வெசுனா** (*Vesna*) என்பது ஆரம்பக்கால சிலாவிக் புராணங்களில், குறிப்பாக குரோவாசியா, செர்பியா, வடக்கு மக்கெதோனியா மற்றும் சுலோவீனியாவில் இளமை மற்றும் வசந்த காலத்துடன் தொடர்புடைய ஒரு புராணகால பெண் கதாபாத்திரம். இவரது ஆண் தோழர் வெசுனிக்குடன் இவர் வசந்த காலத்தில் கிராமப்புறங்களில் நடத்தப்படும் சடங்குகளுடன் தொடர்புடையவர் ஆவார். பத்தொன்பதாம் நூற்றாண்டில், உருசிய விவசாயிகள் மார்ச் 1 அன்று வசந்த காலம் திரும்புவதைக் கொண்டாடினர். மலர்களால் அலங்கரிக்கப்பட்ட ஒரு மையத்தில் ஒரு வானம்பாடியின் களிமண் உருவத்தைச் சுமந்துகொண்டு வயல்களுக்குச் சென்றனர். வசந்த காலத்தை வெசுனா என்று பெயரிட்டுப் பாடல்கள் பாடினர். "வெசுனா" என்பது சுலோவேனியிலும், வெசுனா 2005-ல் சுலோவேனியன் தபால் தலையில் இடம்பெற்றது.
# வெசுனா

## மேலும் பார்க்கவும்

- வெஸ்னா (பெயர்)
# கிருஷ்ணா கோலி

**கிருஷ்ண குமாரி கோலி** ( *Krishna Kumari Kohli* 1 பிப்ரவரி 1979 இல் பிறந்தார்), **கிஷூ பாய்** என்ற புனைப்பெயரால் அறியப்படும், இவர், பாக்கித்தானைச் சேர்ந்த அரசியல்வாதி ஆவார். இவர் மார்ச் 2018 முதல் பாக்கித்தானின் அரசியல் சபையின் உறுப்பினராக உள்ளார். இந்தப் பதவியை வகிக்கும் இரண்டாவது இந்துப் பெண்ணான இவர் பெண்களின் உரிமைகள் மற்றும் கொத்தடிமைத் தொழிலாளர்களுக்கு எதிரான தனது பிரச்சாரங்களுக்காக அறியப்படுகிறார். மேலும் 2018 இல் பிபிசியின் 100 செல்வாக்கு மிக்க பெண்களில் ஒருவராக பெயரிடப்பட்டார்
# கிருஷ்ணா கோலி

## ஆரம்ப வாழ்க்கை மற்றும் கல்வி

கிருஷ்ண குமாரி, பிப்ரவரி 1, 1979 அன்று நகர்பார்க்கரில் உள்ள ஒரு கிராமத்தைச் சேர்ந்த ஏழை கோலி இனத்தில் ஒரு குடும்பத்தில் பிறந்தார். இவர், குழந்தையாகவும், மூன்றாம் வகுப்பு படிக்கும் மாணவியாகவும் இருந்தபோது, உமர்கோட் மாவட்டத்தில் ஒரு நில உரிமையாளருக்குச் சொந்தமானதாகக் கூறப்படும் ஒரு தனியார் சிறையில் கொத்தடிமைத் தொழிலாளர்களாக இவரும் இவருடைய குடும்பமும் மூன்று ஆண்டுகள் சிறைபிடிக்கப்பட்டனர். இவர்களது முதலாளியின் நிலத்தில் காவலர்கள் சோதனை நடத்திய பின்னரே இவர்கள் விடுவிக்கப்பட்டனர். உமர்கோட் மாவட்டத்திலும் பின்னர் மிர்புர்காஸ் மாவட்டத்திலும்தனது ஆரம்பக் கல்வியை பெற்றார். இவர் தனது திருமணத்திற்குப் பிறகு தனது கல்வியைத் தொடர்ந்தார். பின்னர், 2013 இல் சிந்து பல்கலைக்கழகத்தில் சமூகவியலில் முதுகலைப் பட்டம் பெற்றார்.
# கிருஷ்ணா கோலி

## அரசியல் வாழ்க்கை

பாக்கித்தான் மக்கள் கட்சியில் சமூக ஆர்வலராக இணைந்து தார் பகுதியில் உள்ள விளிம்புநிலை சமூகங்களின் உரிமைகளுக்காக பிரச்சாரம் செய்தார். பெண்களின் உரிமைகளுக்காகவும், கொத்தடிமைத் தொழிலாளர்களுக்கு எதிராகவும், பணியிடத்தில் பாலியல் துன்புறுத்தலுக்கு எதிராகவும் பிரச்சாரம் செய்கிறார்.  
2018 ஆம் ஆண்டில், பிபிசி இவரை "பிபிசியின் 100 செல்வாக்கு மிக்க பெண்களில்" ஒருவராகப் பட்டியலிட்டது.  
2020 காரக் கோயில் தாக்குதலைத் தொடர்ந்து சிறுபான்மையினரின் வழிபாட்டுத் தலங்கள் மீதான இதுபோன்ற தாக்குதலைத் தவிர்ப்பதற்காக பாக்கித்ஸ்தானின் மக்களவையில் "மத சிறுபான்மையினரின் உரிமைகள் பாதுகாப்பு மசோதா" என்ற புதிய மசோதா அறிமுகப்படுத்தப்பட்டது. ஆனால் ஜமியத் உலமா-இ-இஸ்லாம் உறுப்பினர் அப்துல் கஃபூர் ஹைதரி தலைமையிலான நிலைக்குழு அதை நிராகரித்தது. இதனால் கிருஷ்ண குமாரி கோலி, சபையிலிருந்து வெளிநடப்பு செய்தார்.
# கிருஷ்ணா கோலி

## இதனையும் பார்க்கவும்

- வீரு கோலி
- கோலி மக்கள்
# முசுகன் சேத்தி

**முசுகன் சேத்தி** (*Musskan Sethi*) என்பவர் இந்திய நடிகை ஆவார். *பைசா வசூல்* மற்றும் *ராகலா 24 காந்தல்லோ* போன்ற திரைப்படங்களில் நடித்ததன் மூலம் இவர் மிகவும் பிரபலமானவர்.
# முசுகன் சேத்தி

## இளமை

சேத்தி தில்லியில் பிறந்தார். 2017-ல், *பைசா வசூல்* படத்தின் மூலம் அறிமுகமானார். 2019-ல், இவர் *ராகலா 24 காந்தல்லோ* மற்றும் *ஹை-எண்ட் யாரியன் ஆகிய* படங்களில் நடித்தார்.
- மரோ பிரஸ்தானம்
# முசுகன் சேத்தி

## இளமை

### வலைத் தொடர்

- *மசப மசபா*
- *லவ் ஸ்லீப் ரிபீட்*
# முசுகன் சேத்தி

## இளமை

### வடிவழகராக

- துளசி குமார் மற்றும் சசேட் டாண்டன் ஆகியோரின் *நை ஜானா*
- அகில் எழுதிய *கர்டே ஹான்*
- சாசெட் டாண்டனின் *பெவாபை*
# சுவேதா பரத்வாஜ்

**சுவேதா பரத்வாஜ்** (*Shweta Bhardwaj*) என்பவர் இந்தி மற்றும் தென்னிந்தியத் திரைப்படங்களில் நடித்த இந்திய நடிகை மற்றும் வடிவழகர் ஆவார். 2008ஆம் ஆண்டு விவேக் ஓபராய் மற்றும் சயீத் கான் நடித்த *மிஷன் இஸ்தான்புல்* திரைப்படத்தின் மூலம் அறிமுகமானார். இவர் கிளாட்ராக்சு இதழின் வடிவழகராக இருந்துள்ளார்.
# சுவேதா பரத்வாஜ்

## பின்னணி

தில்லியில் பிறந்து வளர்ந்த சுவேதா, கார்கி கல்லூரியில் படித்து, வரலாற்றில் பட்டம் பெற்றார். இவர் 2008ஆம் ஆண்டு *அபூர்வ லக்கியா* திரைப்படமான *மிஷன் இஸ்தான்புல்லில்* லிசா லோபோவாக அறிமுகமானார்.
# சுவேதா பரத்வாஜ்

## திரைப்படவியல்

| 2008 | *மிஷன் இஸ்தான்புல்* | லிசா லோபோ | இந்தி |  |
| --- | --- | --- | --- | --- |
| 2011 | *பின் புலயே பாராதி* | இந்தி |  |  |
| 2011 | *கொள்ளை* | தான்யா | இந்தி |  |
| 2012 | *வீரர்கள்* | ஷைலா | இந்தி | கவுரவத் தோற்றம் |
| 2012 | *தொழிலதிபர்* | கவுரவத் தோற்றம் | தெலுங்கு | குத்தாட்டப்பாடல் - *வி லவ் பேட் பாய்சு* |
| 2012 | *சாலிஸ் சௌராசி* | இந்தி |  |  |
| 2013 | *ராக்த் - ஏக் ரிஷ்தா* | இந்தி |  |  |
| 2013 | *அடா* | விருந்தினர் தோற்றம் | தெலுங்கு | குத்தாட்டப் பாடல் |
| 2016 | *சிக்சு எக்சு* | தாமதமான படம் | } |  |
# சீமா ஆசுமி

**சீமா ஆசுமி** (*Seema Azmi*) என்பவர் "சீமா" என்று அழைக்கப்படுகிறார். இவர் ஓர் இந்தியத் திரைப்பட மற்றும் நாடக நடிகை ஆவார்.
# சீமா ஆசுமி

## சுயசரிதை

சீமா ஆசுமி இந்தியாவின் அசாம் மாநிலம் குவகாத்தியில் அசாம்கர் பூர்வீகத்தில் பிறந்தார். இவர் தில்லியில் வளர்ந்தார். இங்கு இவர் தனது பள்ளிப்படிப்பை முடித்து தில்லி பல்கலைக்கழகத்தில் பட்டம் பெற்றார். தில்லியில் உள்ள தேசிய நாடகப் பள்ளியில் சேர்ந்தார்.  
ஆசுமி 1996-ல் தில்லியில் உள்ள அசுமிதா நாடகக் குழுவில் சேர்ந்தார். கிரிஷ் கர்னாட்டின் *ரகத் கல்யாண்* (*தலேடாண்டா*), மகேஷ் தத்தானியின் *இறுதி தீர்வுகள்*, *ஏக் மாமூலி ஆத்மி*, சுதேஷ் தீபக்கின் *கோர்ட் மார்ஷியல்*, மற்றும் டாரியோ போவின் *அராஜகவாதியின் விபத்து மரணம்* ஆகியவை இவர் நடித்த நாடகங்களில் அடங்கும்.
# சீமா ஆசுமி

## திரைப்படவியல்

| 2005 | *வாட்டர் (*தண்ணீர்*)* | தீபா மேத்தா | பகு-ராணி |
| --- | --- | --- | --- |
| 2007 | *சக் தே! இந்தியா* | ஷிமித் அமீன் | இராணி டிஸ்போட்டா |
| 2008 | *சாஸ் பாஹு அவுர் சென்செக்சு* | ஷோனா ஊர்வசி | லதா கே. கொடியல்பால் |
| 2011 | *தி பெஸ்டு எக்சாட்டிக் மேரிகோல்ட் ஹோட்டல்* | ஜான் மேடன் | அனோகி |
| 2011 | *ஆரக்சன்* | பிரகாஷ் ஜா | ஷம்பு யாதவின் மனைவி |
| 2014 | *சவுண்ட் ஆப் சைலன்சு: தி கொலிசன் ஆப் இசுட்ராம்ச் வித்தின்)* | விபின் பராஷர் | பெண் |
| 2015 | *சிட்ராஃபிட் 3.0 மெகாபிக்சல்* | திவாகர் கோடகே | ஷவ்லா |
| 2015 | *தி செகண்ட் பெஸ்ட் எசோடிக் மரிகோல்ட் ஹோட்டல்* | ஜான் மேடன் | அனோகி |
| 2018 | *மொஹல்லா அசி* | டாக்டர் சந்திரபிரகாஷ் திவேதி | ராம்தாயி |
| 2021 | *பிசா மெய்ன் தபிஷ்* | ரஹத் கான் | ரபியா ஜைதி |
# மோகன் உப்ரீதி

**மோகன் உப்ரீதி** (*Mohan Upreti*) (1928-1997) என்பவர் ஒரு இந்திய நாடக இயக்குநர், நாடக ஆசிரியர் மற்றும் இசையமைப்பாளர், இந்திய நாடக இசையின் முன்னோடிகளில் ஒருவராகக் கருதப்படுகிறார்.  
குமாவோனியில் ஒரு பிரபலமான நபரான மோகன் உப்ரீதி ஆவார். குமாவோனி நாட்டுப்புற இசையின் புத்துயிர் பெறுவதற்கான அவரது மகத்தான பங்களிப்பிற்காகவும் பழைய குமாவோனி பாடல்கள் மற்றும் நாட்டுப்புற மரபுகளைப் பாதுகாப்பதற்கான அவரது முயற்சிகளுக்காகவும் நினைவுகூரப்படுகிறார்; உப்ரீதி " பேடு பாகோ பரோ மாசா" பாடலுக்காக மிகவும் பிரபலமானவர்.
# மோகன் உப்ரீதி

## சுயசரிதை

### தொடக்க கால வாழ்க்கை மற்றும் கல்வி

மோகன் உப்ரீதி 1928இல் அல்மோராவில் பிறந்தார், அங்கு அவர் தனது தொடக்கக் கல்வியையும் பெற்றார். அல்மோரா அப்போது ஒரு வினோதமான சிறிய நகரமாக இருந்தது, நைனிடால் மற்றும் சிம்லா போன்ற பிற மலைப்பகுதிகளுக்கு ஆங்கிலேயர்கள் கொண்டு வந்த விரைவான வளர்ச்சியோடு ஒப்பிடும் போது இப்பகுதியில் எந்த வித வளர்ச்சியும் இவ்விடத்தை தீண்டவில்லை. இந்தச் சூழல்தான் 1937-ஆம் ஆண்டில் அல்மோராவில் தனது கல்வி நிறுவனத்தை உருவாக்க நடனக் கலைஞர் உதய் சங்கரை ஈர்த்தது.  
பி. சி. ஜோஷி போன்ற தொழிற்சங்கத் தலைவர்களால் இவர் ஆழமாகப் பாதிக்கப்பட்டார், பின்னர் அவர் இந்தியப் பொதுவுடைமைக் கட்சியின் ( சிபிஐ ) முக்கியத் தலைவராகவும், உப்ரீதியின் வழிகாட்டியாகவும் ஆனார்.  
கலைச் சமூகத்தின் தாக்கம் காரணமாக இந்திய சுதந்திரப் போராட்டத்தின் பிரதிபலிப்பாக 40 களில், இந்திய மக்கள் நாடக சங்கம் (IPTA) மற்றும் முற்போக்கு எழுத்தாளர் சங்கம் ஆகியவை உருவாக்கப்பட்டன. வளர்ந்து வந்த கலைச்சமூகத்தினுடைய தாக்கம் மோகன் உப்ரீதியின் மீதும் தாக்கத்தை ஏற்படுத்தியது. இவர் அலகாபாத் பல்கலைக்கழகத்தில் இருந்தபோது லோக் கலகர் சங்கம் என்ற நாடகக் குழுவை உருவாக்கினார்.
# மோகன் உப்ரீதி

## சுயசரிதை

### தொழில் வாழ்க்கை

1940கள் மற்றும் 50களில் ஒரு இளைஞனாக, மோகன் உப்ரீதி உத்தரகாண்ட் முழுவதும், பிஎம் ஷாவுடன் பயணம் செய்து, அப்பகுதியில் வேகமாக மறைந்து வரும் நாட்டுப்புறப் பாடல்கள், இராகங்கள் மற்றும் பாரம்பரியங்களை சந்ததியினருக்காகப் பாதுகாக்க அவற்றைச் சேகரித்தார்.  
1968-ஆம் ஆண்டில் டெல்லியில் அவர் நிறுவிய *பார்வதிய கலா கேந்திரா* (மலைகளின் கலை மையம்) போன்ற நிறுவனங்களை நிறுவுவதன் மூலம் குமாவோனி கலாச்சாரம் மற்றும் இசையை தேசிய கவனத்திற்கு கொண்டு வருவதில் உப்ரீதி முக்கியப் பங்கு வகித்தார். இந்த நிறுவனம் குமாவோனி கலாச்சாரத்தில் வலுவாக வேரூன்றிய நாடகங்கள் மற்றும் கதைப்பாடல்களை உருவாக்குகிறது. உண்மையில், பி.எம். ஷா மற்றும் மோகன் உப்ரீதி இருவரும் இணைந்து, உத்தரகாண்டில் நாடகக் கலையின் மறுமலர்ச்சிக்கு பெருமை சேர்த்துள்ளனர் இவர் பல ஆண்டுகளாக புது தில்லியின் தேசிய நாடகப் பள்ளியின் (NSD) பீடத்தில் இருந்தார், மேலும் நாடகங்களையும் இயக்கினார். தேசிய நாடகப் பள்ளியிலிருந்த போது வெளியான இவரது மிகவும் பிரபலமான படைப்பு, ' இந்திர சபா ' நாடகம் ஆகும்.  
1980 -ஆம் ஆண்டில் வெளியிடப்பட்ட காவிய கதைப்பாடல் 'ராஜுலா மாலுஷாஹி' இவரது மிக முக்கியமான படைப்பு ஆகும், இது குமாவோனி நாட்டுப்புற கலாச்சாரம் பற்றி முன்னெப்போதும் வெளிப்படுத்தப்படாத நுண்ணிய கருத்தாக்கங்களை முன்வைத்தது. இவரது மற்ற முக்கியமான நாடகங்கள் 'நந்தா தேவி ஜாகர்' ஆகும். இந்த நாடகத்தினடிப்படையில் இவர் ஒரு திரைப்படம் தயாரித்தார். அதுமட்டுமின்றி, 'காசிராம் கோட்வால்' உட்பட பல நாடகத் தயாரிப்புகளுக்கும் அவர் இசையமைத்தார், ப்ரெக்ட்டின் திரீ பென்னி ஓபராவின் இந்துஸ்தானி பதிப்பிற்கான இவரது இசை மிகவும் பாராட்டப்பட்டதோடு இன்னும் அவரது சிறந்த படைப்புகளுள் ஒன்றாக நினைவில் உள்ளது.  
பாரம்பரிய இராமலீலை நாடகங்களுக்கு புத்துயிர் அளிக்கவும், நகர்ப்புறப் பார்வையாளர்களிடம் அவற்றைக் கொண்டு வரவும் இவர் பல ஆண்டுகள் பணியாற்றினார்.  
ரஸ்கின் பாண்டின் கதைகளை அடிப்படையாகக் கொண்ட ஒரு தொடரான 'ஏக் தா ரஸ்டி' உட்பட 80 களில் இவர் பல தொலைக்காட்சி தயாரிப்புகளுக்கு இசையமைத்தார்.  
இவர் 1997 -ஆம் ஆண்டில் புது தில்லியில் இறந்தார்.
# மோகன் உப்ரீதி

## சுயசரிதை

### குடும்பம்

இவர் 1969 -ஆம் ஆண்டில் தேசிய நாடகப் பள்ளியில் பட்டம் பெற்ற நைமா கான் உப்ரீதியை மணந்தார்
# மோகன் உப்ரீதி

## மேதைமை

ஒவ்வொரு ஆண்டும் இவரது பிறந்தநாளில், இவர் உருவாக்கிய பார்வதிய கலா கேந்திரா நிறுவனம் ஒரு புதிய நாடகத்தை வழங்குகிறது.  
2004 ஆம் ஆண்டில், மோகன் உப்ரீதியின் உருவாக்கம், "பேடு பாகோ பரோ மாசா", குமாவோனைச் சேர்ந்த பிரசூன் ஜோஷியால், கோகோ-கோலா விளம்பரமான "தண்டா மட்லப் கோகோ கோலா" இல் பயன்படுத்தப்பட்டது. விளம்பரத்தில் "பஹாரி வழிகாட்டி" ட்யூனை முணுமுணுப்பது காட்டப்பட்டுள்ளது. குமாவோனி திருமணங்கள், கொண்டாட்டங்கள் மற்றும் கலாச்சார விழாக்களில் இந்த பாடல் இன்னும் இசைக்கப்படுகிறது மற்றும் இப்போது பிரபலமான திறன்பேசியின் அழைப்பொலியாகவும் மாறியுள்ளது. இது குமாவோன் படைப்பிரிவின் அணிவகுப்புப் பாடலாகும்.  
2006 ஆம் ஆண்டில், தேசிய நாடகப் பள்ளி, நாடக விமர்சகர் திவான் சிங் பஜேலியால் எழுதப்பட்ட “மோகன் உப்ரீதி - தி மேன் அண்ட் ஹிஸ் ஆர்ட்” என்ற தலைப்பில் அவரது வாழ்க்கை வரலாற்றை வெளியிட்டது.
# வசந்த ஹப்பா

**வசந்த ஹப்பா**, கன்னட மொழியில் *வசந்த விழா* என்று பொருள்படும், இவ்விழா இந்தியாவின் பெங்களூர் நகரத்தில் உள்ள நிருத்யகிராம் அறக்கட்டளையால் ஏற்பாடு செய்யப்பட்ட நடன கலாச்சார விழாவாகும். உலக அளவில் மிகவும் பிரபலமான உட்ஸ்டாக் இசை மற்றும் கலை கண்காட்சிக்கு இணையான இந்தியாவின் பாரம்பரிய உட்ஸ்டாக் என்று அழைக்கப்படுகிறது. நிருத்யகிராமத்தை நிறுவிய ப்ரோதிமா பேடியின் சிந்தனையில் உருவான இந்த விழா, முதன்முதலில் 1990 ஆம் ஆண்டு நடைபெற்றது. பெங்களூரின் புறநகரில் உள்ள ஹெசராகட்டாவில் உள்ள நிருத்யகிராம வளாகத்தில் நடைபெறும் இந்த விழா, இந்தியா முழுவதும் உள்ள சிறந்த இசைக்கலைஞர்கள், நடனக் கலைஞர்கள் மற்றும் கலாச்சார கலைஞர்களின் பலத்த வரவேற்பைப் பெற்றுள்ளது\. அதன் முதல் பதிப்பில் சுமார் மூவாயிரம் பார்வையாளர்களிடமிருந்து தொடங்கி, 2004ம் ஆண்டு நடைபெற்ற பதிப்பில் நாற்பதாயிரத்திற்கும் அதிகமானோர் வரை கலந்து கொண்டனர். 2005 ம் ஆண்டு முதல் நிறுத்தப்பட்டது.
# வசந்த ஹப்பா

## திருவிழா

ஓரிரவு மட்டுமே நடைபெற்ற இந்த கலை விழா முதல் நாள் மாலையில் ஆரம்பித்து மறுநாள் அதிகாலை வரை நீடிக்கும். பெங்களூரு நகரத்திலிருந்து 35 கிலோமீட்டர் தொலைவில் அமைந்துள்ள ஒரு சிறிய கிராமமான ஹெசரகஹட்டாவில் உள்ள நிருத்யகிராமத்தின் வளாகத்தில் அமைந்துள்ள திறந்தவெளி அரங்கில் இந்த நடைபெற்றது. நுழைவுக் கட்டணம் எதுவும் இல்லை என்றாலும், முதலில் வருபவர்களுக்கே இருக்கைகள் கிடைக்கும். இதனால் மதியம் முதலே இருக்கைகள் நிரம்பி வழிகின்றன.
# கிணற்றின் மூன்று தலைகள்

**தி திரீ ஹெட்ஸ் இன் தி வெல்** என்பது ஜோசப் ஜேக்கப்ஸால் சேகரிக்கப்பட்ட ஒரு ஆங்கில விசித்திரக் கதை<nowiki/>யாகும்.  
இது ஆர்னே-தாம்சன் கதை வகை 480ஐச் சேர்ந்தது. *ஷிதா-கிரி சுஸூம்*, *டயமண்ட்ஸ் அன்ட் டோல்ஸ்*, *மதர் ஹல்டா*, *ஃபாதர் ஃப்ரோஸ்ட்*, *தி திரீ லிட்டில் மென் இன் தி வூட்*, *தி என்சேன்டட் ரீத்*, *தி ஓல்ட் விட்ச்* மற்றும் *தி டூ கேஸ்கெட்ஸ்* ஆகியவை இந்த வகையைச் சேர்ந்த மற்ற கதைகளாகும். இலக்கிய வகைகளில் *தி திரீ ஃபேரிஸ்* மற்றும் *அரோர் மற்றும் ஐமி ஆகியவை* அடங்கும்.